เตือนประชาชนอย่าหลงเชื่อ ไม่กดลิงก์ กรอกข้อความใดๆ หลังพบมิจฉาชีพส่งข้อความหลอกชวนกู้เงินระบาด
ธนาคารออมสิน แจ้งว่า ขณะนี้ได้มีกลุ่มมิจฉาชีพแอบอ้าง ใช้ชื่อ "สินเชื่อ GSB ออมสิน" "My Mo ออมสิน" รวมทั้งใช้โลโก้ธนาคารส่งข้อความในรูปแบบลิงก์ SMS Line  หรือ Facebook เข้ามือถือของลูกค้าและประชาชนจำนวนมาก โดยเชิญชวนลักษณะกระตุ้นให้กดรับสิทธิหรือกดลิงก์ ลิงก์ข้อความดังกล่าวไม่ใช่ของธนาคารออมสิน ขอให้ลูกค้าและประชาชนอย่าหลงเชื่อ ไม่กดลิงก์และไม่เพิ่มเพื่อน หรือกรอกข้อความใดๆ เด็ดขาด และย้ำว่าธนาคารไม่มีนโยบายสอบถามข้อมูลส่วนบุคคลจากลูกค้าในสื่อสังคมออนไลน์ โดยธนาคารจะดำเนินการเอาผิดทางกฎหมายในลักษณะดังกล่าวให้ถึงที่สุดต่อไป หากผู้ใดพบพฤติกรรมเป็นที่น่าสงสัยไปในทางทุจริต หรือหลอกลวง ให้รีบแจ้งธนาคารทาง GSB Contact Center โทร.1115